Wanneer ’n boer op klein skaal wil bale maak, is die F440E-model ’n gebruiksvriendelike baler wat ideaal vir die taak is. Foto: John Deere.
John Deere met sy alombekende groen trekkers en werktuie met die geel takbokkie, is al baie dekades lank ’n huishoudelike naam in die Suid-Afrikaanse landbou.
Landbouweekblad het gaan kyk na ’n paar van die gewildste John Deere-balers wat plaaslik beskikbaar is, naamlik die groot L341- vierkantige baler wat deel uitmaak van die One Series vir boere wat op groot skaal bale maak, asook die reeks vaste¬kamer M-rondebalers.
Die optel-en-saampersaksie van die L341 laat min graan agter op die land waarop hy gewerk het. Dié baler is toegerus met ’n BalerAssist-stelsel waardeur hooi of strooi wat in die oesproses verstrengel en saamgepers raak, maklik losgemaak kan word deur die snystelsel hidroulies vorentoe of agtertoe te laat beweeg – met ’n keuse van ’n vinnige of stadige spoed in albei rigtings.
Die baler het ’n unieke vogsensor waarmee die voggehalte van die hooi of strooi deurentyd gemeet kan word terwyl dit sny. Dit skakel alle raaiwerk uit.
Die kombinasie van die MegaWide-optelstelsel, die Baler-¬Assist-stelsel, die vogmetingsensor, asook ’n baalweegstelsel, maak dit vir die operateur maklik om vinnig die korrekte aksies uit te voer.
Die F440E-model is ’n gebruikersvriendelike baler wat ideaal is vir bale op kleiner skaal – soos op hoewes. Dit pas goed in by lae tot mediumvloei in normale toestande en vaar goed met veral droë oesmateriaal.
Wat dié reeks robuuste rondebalers ideaal maak, is hul lae onderhoud. Almal het ’n outomatiese oliestelsel vir die kettings en maklik bereikbare ghriespunte. Die reeks gebruik grootliks dieselfde onderdele, asook dié van John Deere se reeks 900-balers, wat herstelwerk vergemaklik. Nóg ’n kenmerk van die reeks is die lae werkgeraas daarvan.
Verdere kenmerke van dié reeks balers is onder meer die Rotoflow-stelsel, wat eenvormigheid en gelyke digtheid van bale verseker, die maklike ontkoppelingstelsel, die MaxiCut-stelsel met 13 snymesse wat ideaal is vir die sny van kuilvoergewasse, en die verstelbaarheid van die snylengte van die gewas (40 mm en 80 mm). Al John Deere se produkte en onderdele het ’n waarborg van 12 maande.